open-index/open-wikipedia-markdown huggingface dataset:
Bogdan Stancu

**Bogdan Sorin Stancu** (s. 28. kesäkuuta 1987 Pitești) on romanialainen jalkapalloilija, joka edustaa Turkin Superliigassa pelaavaa Gençlerbirliğiä. Oikeajalkaisen Stancun pelipaikka on hyökkääjä. Hän pelaa myös Romanian jalkapallomaajoukkueessa. Stancu on 182 senttimetriä pitkä. 

## Seurajoukkueura
Stancu aloitti uransa FC Argeș Piteștissä, jossa pelasi kaudella 2005–2006 seitsemän ottelua Romanian pääsarjassa. Hän oli kauden aikana myös lainalla kakkosliigan CS Miovenissa. Vuodet 2006–2008 hän edusti Unirea Urzicenia tehden 49 liigaottelussa 11 maalia. Vuonna 2008 hän siirtyi kotimaansa suurseuraan Steaua Bukarestiin. Stancu pelasi Steauassa vuoteen 2011 asti tehden 72 liigapelissä 32 maalia. Hän pelasi neljä Mestarien liigan ottelua ja yhden Mestarien liigan karsintaottelun sekä yhdeksän Eurooppa-liigan ottelua ja kahdeksan Eurooppa-liigan karsintaottelua.

Tammikuussa 2011 Stancu lähti ensimmäistä kertaa ulkomaille, Turkin liigan Galatasarayhyn. Hän pelasi seurassa kevätkauden 2010–2011 aikana 14 peliä, joissa syntyi kaksi maalia. Tuo kausi jäi Stancun ainoaksi Turkin suurseurassa, sillä hän oli kauden 2011–2012 lainalla Ordusporissa tehden 32 Turkin Superliigan ottelussa kymmenen maalia. Siirto vakinaistettiin seuraavana kesänä ja Stancu teki kaudella 2012–2013 kymmenen maalia pelaamissaan 30 pääsarjaottelussa. Kesällä 2013 hän vaihtoi seuraa Turkissa, nyt osoitteeksi tuli niin ikään pääsarjassa pelaava Gençlerbirliği. Gençlerbirliğissäkin Stancu on saanut hyvin vastuuta ja tehnyt kolmen ensimmäisen kauden aikana 32 maalia 81 Superliigan ottelussa.

## Maajoukkueura
Stancu pelasi Romanian alle 21-vuotiaiden maajoukkueessa 15 ottelua, joissa teki viisi maalia. Romanian jalkapallomaajoukkueessa hän debytoi Turkkia vastaan elokuussa 2010. Ensimmäisen arvokilpailujen karsintaottelunsa hän pelasi EM-karsntaottelussa Albaniaa vastaan syyskuussa 2010. Ensimmäinen maaottelumaali syntyi samassa pelissä. Stancu teki kaksi maalia Suomea vastaan lokakuussa 2014 EM-karsintaottelussa Helsingin olympiastadionilla Romanian voittaessa 0-2.

Stancu pelasi ensimmäisen arvokilpailujen lopputurnauksen ottelunsa Ranskaa vastaan EM-kilpailuissa 2016, ja teki samassa ottelussa rangaistuspotkusta ensimmäisen arvokilpailumaalinsa. Hän onnistui rangaistuspotkumaalissa myös seuraavassa ottelussa Sveitsiä vastaan.

Stancu on pelannut vuoden 2018 loppuun mennessä yhteensä 53 A-maaottelua, joissa hän on tehnyt 14 maalia. Hän on pelannut kolme ottelua EM-lopputurnauksessa sekä kymmenen MM- ja 15 EM-karsintaottelua.

## Lähteet
* 
* http://www.national-football-teams.com/player/27737/Bogdan_Stancu.html

### Viitteet
Kahvilakilpuri

**Kahvilakilpuri**, **café racer**, on 1960-luvun Britanniasta lähtöisin oleva moottoripyörän rakentelutyyli. 

Popular Mechanicsin kirjoittaja Wallace Wyss esitti 1973, että termi *café racer* syntyi alun perin vastapariksi *road racerille*, joiden omistajat ajelivat kahvilasta toiseen ikinä kilpailematta.

## Lähteet

## Aiheesta muualla
Dabiq

**Dabiq** () on kaupunki Aleppon maakunnassa Pohjois-Syyriassa. Kaupungissa oli vuoden 2004 väestönlaskennan mukaan 3&nbsp;364 asukasta.

Kaupungilla on merkittävä asema islamilaisessa eskatologiassa. Abu Hurairahin saneleman hadithin mukaan kaupungin asema on samanlainen kuin Harmageddonin kristinuskossa. Hadithin mukaan viimeiset hetket eivät saavu ennen kuin 'roomalaiset' saapuvat Dabiqiin. Silloin Medinasta saapuneet taistelijat voittavat heidät ja valloittavat sen jälkeen Konstantinopolin.

Kartografi Yaqut al-Hamawi on maininnut kaupungin 1200-luvulla ja maininnut sen olevan Umaijadien kalifi Suleimanin hautapaikka.

Vuonna 1516 lähistöllä käytiin ratkaiseva Mamelukkien ja Osmanien välinen Marj Dābiqin (Dabiqin niityn) taistelu, joka johti siihen että Osmanien valtakunta valloitti suuren osan Lähi-itää. Isis-järjestön sanomalehti ja sen verkkojulkaisu on nimetty taistelun mukaan.

## Lähteet
Aleksios III

**Aleksios III** voi tarkoittaa seuraavia:

* Aleksios III Angelos, Bysantin keisari vuosina 1195–1203
* Aleksios III Megas Komnenos, Trebizondin keisari vuosina 1349–1390.
Togoré-Coumbé

**Togoré-Coumbé** (myös *Toguéré Coumbé*) on maalaiskunta ja sen keskuskylä Moptin alueen Ténenkoun piirissä Malissa. Se sijaitsee Nigerjoen sivuhaaran Diakan varrella 75 kilometriä Ténenkousta koilliseen. Kunnassa on 27&nbsp;100 asukasta (vuonna 2009).

Togoré-Coumbén kunnan pinta-ala on 1&nbsp;448 neliökilometriä. Se rajoittuu kaakossa Ténenkoun piirin Togoro Kotian, etelässä Diondiorin ja lännessä Karérin, pohjoisessa Youwaroun piirin Farimakén ja Bembéré Taman sekä idässä Moptin piirin Dialloubén kuntiin. Osa kunnasta sijaitsee Nigerin tulva-alueella.

Kuntaan kuuluu 33 kylää. Asukkaat ovat etupäässä fulbeja ja heidän entisiä orjiaan rimaibeja sekä bozoja. Lisäksi on muutamia belloja. Paikallisia elinkeinoja ovat maanviljely, karjanhoito, kalastus ja kaupankäynti.

Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluvat kolme alakoulua, yläkoulu, kolme koulutus- ja kehittämiskeskusta (CED) sekä terveysasema. 

## Lähteet
Keltaröyhelöt

**Keltaröyhelöt** (*Vulpicida*) on karpeiden heimoon kuuluva suku. Suvun lajit ovat muodoltaan lehtimäisiä ja reunat ovat koholla. Soraalit ovat keltaisia. Liuskojen reunoilla on ruskeita kotelomaljoja. Myös kuromapulloja on usein liuskojen reunoilla, mutta ne voivat sijaita myös sekovarren sisällä. Kuroumat ovat muodoltaan lieriömäisiä ja lyhyitä. Sukuun kuuluvia lajeja ovat kastanjaröyhelö (*V. juniperinus*), keltaröyhelö (*V. pinastri*) ja alvariröyhelö (*V. tubulosus*).

## Lähteet
Togoro Kotia

**Togoro Kotia** on maalaiskunta Moptin alueen Ténenkoun piirissä Malissa. Sen keskuskylä Sossobé sijaitsee Nigerjoen tulva-alueella 30 kilometriä Ténenkousta koilliseen. Kunnassa on 13&nbsp;700 asukasta (vuonna 2009).

Togoro Kotian kunnan pinta-ala on 1&nbsp;000 neliökilometriä. Se rajoittuu lännessä Ténenkoun piirin Ouro Ardon, Diondiorin ja Togoré-Coumbén sekä pohjoisessa Moptin piirin Dialloubén, idässä Socouran ja etelässä Koubayen ja Salsalbén kuntiin. Seutu kuuluu Sahelin vyöhykkeeseen.

Kuntaan kuuluu 13 kylää ja useita pikkukyliä. Asukkaat ovat etupäässä fulbeja ja bozoja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti.

## Lähteet
Jens Bergensten

**Jens Peder Bergensten** (s. 18. toukokuuta 1979), tunnetaan myös nimillä **Jeb** tai **jeb_**, on ruotsalainen videopelisuunnittelija. Hänet tunnetaan parhaiten *[[Minecraft]]in* kehittämisestä Mojangissa, missä hän on työskennellyt joulukuusta 2010 lähtien. Bergensten siirtyi *Minecraftin* pääkehittäjäksi- ja suunnittelijaksi joulukuussa 2011 Minecraftin entisen kehittäjän Markus Perssonin luovuttua työstä.

## Lähteet

## Aiheesta muualla
*Jens Bergenstein Twitterissä
Keltakarpeet

**Keltakarpeet** (*Xanthoparmelia*) on karpeiden heimoon kuuluva suku. Siihen kuuluu satoja lajeja, joista suurin osa esiintyy päiväntasaaja eteläpuolella. Liuskat ovat litteitä ja lehtimäisiä. Pääväri on joko ruskea tai kellanvihreä, mutta alapinta on joko ruskea tai musta. Juurtumahapsia on paljon ja lajeilla on usein sekovarressa tappimaisia ulokkeita ja sekovarren sisällä olevia kuromapulloja. Kuroumat ovat muodoltaan liereitä ja ne sijaitsevat keskellä. Keltakarpeita esiintyy useimmin kuivilla alueilla ja ne kasvavat enimmäkseen kivien päällä, joskus myös maassa. 
Keltakarpeissa fotobionttina eli leväosakkaana on viherlevä (Trebouxia). 
Sukuun kuuluvia lajeja ovat karstakeltakarve (*X. conspersa*), rannikkoruskokarve (*X. delisei*), vainioruskokarve (*X. loxodes*), etelänkeltakarve (*X. mougeotii*), siloruskokarve (*X. pulla*), silokeltakarve (*X. stenophylla*) ja karstaruskokarve (*X. verruculifera*).

## Lähteet

## Aiheesta muualla
* Laji.fi: Keltakarpeet – ''Xanthoparmelia''
* UniProt: Taxonomy - ''Xanthoparmelia'' 
* Global Biodiversity Information Facility (GBIF): ''Xanthoparmelia'' 
* Consortium of Lichen Herbaria: ''Xanthoparmelia''
Liuskeöljy

**Liuskeöljy** on öljyliuskeen sisältämästä kerogeenista saatavaa epätavanomaista raakaöljyä. Liuskeöljyä tuotetaan erityisesti Yhdysvalloissa.

## Katso myös
* Liuskekaasu
* Vesisärötys
* Öljyliuske

## Aiheesta muualla
*Öljyalan keskusliitto: Liuskeöljy ja -kaasu
Brunswick

**Brunswick** on Braunschweigin englanninkielinen nimi. Se on myös usean paikan nimi:

*Brunswick, Yhdysvaltojen Georgia
*Brunswick, Yhdysvaltojen Maine
*Brunswick, Yhdysvaltojen Maryland
*Brunswick, Yhdysvaltojen Minnesota
*Brunswick, Yhdysvaltojen Missouri
*Brunswick, Yhdysvaltojen New York
*Brunswick, Yhdysvaltojen Ohio
*Brunswick, Yhdysvaltojen Pohjois-Carolina
*Brunswick, Yhdysvaltojen Wisconsin
*Brunswick, Yhdysvaltojen Vermont
*New Brunswick, Kanadan provinssi
*Mount Brunswick, vuori Kanadassa
*Brunswickin niemi, Chilessä
*Brunswickin piirikunta, Yhdysvaltojen Pohjois-Carolina
*Brunswickin piirikunta, Yhdysvaltojen Virgina
*HMS Brunswick (1790), Britannian Kuninkaallisen laivaston linjalaiva.
Ruutuysi

**Ruutuysi** (myöhemmin **Ruutuässä**) oli suomalainen 1980- ja 1990-luvuilla esitetty visailuohjelma. Sitä esitettiin MTV:llä vuosina 1984–1990. Myöhemmin ohjelma aloitettiin uudestaan Kolmoskanavalla, jolloin sen nimeksi vaihtui *Ruutuässä*. Kolmoskanavan lopetettua sitä esitettiin MTV3-kanavalla vielä vuoden 1993 aikana. Ohjelma lopetettiin katsojalukujen vähentymisen takia. Vuonna 1993 ohjelmaa seurasi parhaimmillaan 650&nbsp;000 katsojaa. 

Ohjelman juontajina toimivat aluksi Jorma Pulkkinen ja Liisa Kinnunen, jonka tilalle ensimmäisen kauden jälkeen tuli Sirpa Viljamaa. Lisäksi studiossa olivat mukana Viljamaan omistamat pikkukoirat.

## Formaatti
Ohjelmassa katsojat soittivat studioon, ja arvailivat mikä kuva ruutujen taakse on piilotettu. Ohjelmassa esitetyt kuvat vuokrattiin Lehtikuvasta, ja niistä maksettiin 300 markkaa kappale. 

Oikein vastanneet voittivat erilaisia palkintoja, esimerkiksi rahaa ja kodinkoneita. 

## Parodiat
* Viihdesarjassa *[[Studio Studio]]* esitettiin ohjelmasta parodioiva sketsi, jossa ohjelman nimi on Sinkkuloora. Jorma Pulkkista sketsissä esittää Eero Saarinen.
* Lapinlahden Lintujen ensimmäisessä sketsisarjassa *[[Seitsemän kuolemansyntiä (sketsisarja)|Seitsemän kuolemansyntiä]]* esitetään ohjelmaa parodioiva sketsi, jossa Jorma Pulkkista esittää Tapio Liinoja, ja Sirpa Viljamaata Hannu Lemola. 
* Pirkka-Pekka Petelius ja Pedro Hietanen ovat esittäneet *Ruutuysi*-aiheisia sketsejä omissa radio- ja televisio-ohjelmissa. Sketseissä parodioitiin muun muassa ohjelmassa saaduista palkinnoista. Juontaja Jorma Pulkkinen on kertonut loukkaantuneensa ohjelmasta tehdyistä sketseistä, ja otti yhteyttä asian tiimoilta kanavan johtoon. Pulkkinen on kommentoinut, että hän itse ei voinut vaikuttaa mitä palkintoja ohjelmassa annettiin.
* Trabant Expressissä oli ohjelmasta parodia, jossa ei näkynyt juontajaa, mutta soittaja veikkasi joka kerta "Spede", vaikka kuvassa oli selvästi formula-tyyppinen kilpa-auto.

## Lähteet

## Aiheesta muualla
* Tuomas Marjamäki: LPV: Jorma Pulkkisen haastattelu vuodelta 1993
Eteläsulawesilaiset kielet

**Eteläsulawesilaiset kielet** on malaijilais-polynesialaisten kielten alaryhmä, johon kuuluu noin 30 kieltä. Ryhmään kuuluvia kieliä puhutaan Indonesiassa Sulawesin saaren länsi- ja lounaisosassa sekä läheisillä Selayarsaarilla. Puhutuimmat eteläsulawesilaiset kielet ovat bugi, makassar, toraja-sa’dan ja mandar.

## Lähteet
Mahindra Racing

**Mahindra Racing Formula E Team** on intialainen Formula E -talli, joka kilpaili sarjassa ensimmäistä kertaa sarjan debyyttikaudella 2014–2015. Kaudella 2022-2023 tallin kuljettajina olivat espanjalainen Roberto Merhi ja brasilialainen Lucas di Grassi.

## Tulokset


*  Kausi käynnissä. Lihavointi = Paalupaikka. Kursivointi = Nopein kierros.

### Saavutukset

## Lähteet

## Aiheesta muualla

*Mahindra Racingin virallinen sivusto 
*Mahindra Racing Twitterissä
Luhya

**Luhya** on ryhmä Länsi-Keniassa ja Itä-Ugandassa asuvien luhyoiden puhumia bantukieliä. Niitä puhuu äidinkielenä 5,2 miljoonaa ihmistä, ja lisäksi useiden läheisten bantukielten puhujat käyttävät luhyaa toisena kielenä.

## Lähteet
Mandarin kieli

**Mandar** on Indonesiassa Länsi-Sulawesin provinssissa puhuttu austronesialainen kieli, jota puhuu äidinkielenään  ihmistä. Se luokitellaan eteläsulawesilaisten kielten alaryhmään ja on läheistä sukua mamujun ja bambamin kielille.

## Lähteet
Napakaktukset

**Napakaktukset** (*Discocactus*) on muutamalajinen kaktuskasvisuku, jonka lajit ovat matalakasvuisia, pallomaisia, uurteisia ja piikkisiä. Kukkia varten kasvin päähän kehittyy villakarvainen kefalio. Kasvi kukkii yöllä. Suvun tieteellinen nimi tulee kreikan sanasta diskos 'kiekko' ja viittaa kasvin ulkonäköön.

## Ulkonäkö ja koko

Napakaktukset kasvavat tavallisesti yksittäin, ja niiden varret ovat pallomaisia; pallon kärki voi olla painunut, mistä johtuu nimitys napakaktus. Varressa on tavallisesti paljon uurteita. Pitkittäisharjut ovat jakautuneet nystyiksi. Kääpiöversot eli areolit ovat pieniä ja hukkuvat runsaiden piikkien alle; joskus niissä voi tosin olla vain yksi piikki. Piikit ovat enimmäkseen tukevia ja joskus tyvestään turvonneita.

Kukkaverso (kefalio) kehittyy varren päähän ja on toisinaan sisäänpäin painunut. Kefalio voi saavuttaa neljän senttimetrin korkeuden. Siinä on valkoista, kellertävää tai harmahtavaa huopamaista karvaa, joskus myös sukasmaisia piikkejä. Kefalion reunalle puhkeavat kukat, jotka avautuvat yöllä, ovat tuoksuvia, valkoisia ja suppilomaisia tai laakeita kuin tarjotin. Kukan tyvi on suomupeitteinen. Napakaktusten hedelmät ovat pallomaisia, nuijamaisia tai pitkänomaisia, väriltään valkoisia, vaaleanpunaisia tai kirkkaanpunaisia sekä sivuraoilla avautuvia. Siemenet ovat kiiltävänmustia ja nystermäpintaisia.

## Levinneisyys

Napakaktuksia tavataan Brasiliassa, Bolivian itä- ja Paraguayn pohjoisosissa. Ne ovat vakavasti uhattuna kasvupaikkojen tuhoamisen vuoksi.

## Lajit

Kuten monissa kaktuskasvisuvuissa on napakaktuksiakin aikojen saatossa kuvattu ja nimetty runsaslukuisesti. Nyttemmin tutkimus on tuonut selvyyttä vallinneeseen sekasortoon päätyeen vain seitsemään lajiin (International Cactaceae Systematics Group).

**Discocactus bahiensis*
**Discocactus ferricola*
**Discocactus heptacanthus*
**Discocactus horstii*
**Discocactus placentiformis*
**Discocactus pseudoinsignis*
**Discocactus zehntneri*

## Lähteet
* Anderson, E. F. 2001: The Cactus Family. - Timber Press. Portland, Oregon. .

### Viitteet

## Aiheesta muualla
Brad Hunt

**Bradley Shawn "Brad" Hunt** (s. 24. elokuuta 1988 Maple Ridge, Brittiläinen Kolumbia) on kanadalainen jääkiekkoilija, joka edustaa SM-liigajoukkue Sportia. Hänen pelipaikkansa on puolustaja.

Ennen ammattilaisuraansa Hunt pelasi yliopistokiekkoa Bemidjin osavaltionyliopiston joukkueessa. Hänen suurin vahvuutensa on kova laukaus. NHL-debyyttinsä Hunt teki tammikuussa 2014. Hän pelasi NHL:ssä yhteensä kymmenen kauden ajan 288 runkosarjaottelua seitsemässä eri joukkueessa. Syyskuussa 2025 hän siirtyi kauden 2025–2026 kattavalla sopimuksella Sportin riveihin SM-liigaan. Sopimuksen mahdollisti kannattajayhdistys Red Armyn järjestämä rahankeräys.

## Lähteet
Ibanin kieli

**Iban** on Borneon saarella puhuttu iban-kansan malaijilais-polynesialainen kieli. Iban kuuluu malaijin ja minangkabaun tavoin malaijilaisten kielten alaryhmään. Kieli jaetaan kahdeksaan päämurteeseen.

Kieltä kirjoitetaan latinalaisin aakkosin. Raamattu kännettiin kokonaisuudessaan ibaniksi ensimmäistä kertaa vuonna 1988. 

## Puhujamäärä ja status
Ibania puhuu äidinkielenään 750&nbsp;000 ihmistä Borneon Malesiaan kuuluvassa osassa, 21&nbsp;000 Bruneissa ja 15&nbsp;000 saaren Indonesiaan kuuluvassa eteläosassa. Kielen katsotaan olevan elinvoimainen.

Kieltä opetetaan puhuma-alueellaan mm. esikouluissa, minkä lisäksi sitä käytetään jonkin verran myös mediassa.

## Fonologia

### Vokaalit

Lähde:

### Konsonantit

Lähde:

## Lähteet
Kpellen kieli

**Kpelle** on Liberiassa ja Guineassa asuvan kpelle-kansan puhuma mandelainen kieli. Sillä on noin 1&nbsp;220&nbsp;000 puhujaa.

Kpelle on Liberian suurin ja Guinean neljänneksi suurin kieli. Sen puhujia on Liberiassa arviolta 760&nbsp;000 ja Guinean Nzérékorén alueella noin 460&nbsp;000 (vuonna 2012).

Kpelle kuuluu mandekielten länsihaaran lounaisryhmään. Sen lähimmät sukukielet ovat bandi, loma, loko, mende ja zialo. Kpellen murteet muodostavat jatkumon, joka voidaan jakaa pohjoiseen ja eteläiseen ryhmään. Ethnologue pitää niitä erillisinä kielinä.

Liberialaisen Sanoyien kylän päällikkö Gbili loi 1930-luvulla kpellen tavukirjoituksen, jota käytettiin 1940-luvulle saakka. Se on sittemmin lähes kokonaan unohtunut. 

Kpellellä on kaksi latinalaiseen kirjaimistoon perustuvaa kirjakieltä, joista liberialainen perustuu nyawokolen murteeseen ja guinealainen keskimurteeseen. Guineassa kpelle toimi muiden kansalliskielten tavoin kouluopetuksen välineenä vuosina 1968–1984. Nykyään kirjakieliä käytetään lähinnä kristillisessä toiminnassa.

Guineassa monet kpellet puhuvat myös maninkaa. Koulusivistystä saaneet osaavat Liberiassa englantia ja Guineassa ranskaa.

## Lähteet
* 

### Viitteet
KPE

**KPE** tai **kpe** voi viitata seuraaviin asioihin:
*Kolkontaipaleen rautatieasema (lyh. Kpe)
*kpelle (ISO 639 -kielikoodi kpe), Länsi-Afrikassa puhuttu kieli
*Katholische Pfadfinderschaft Europas (lyh. KPE), Saksassa ja Itävallassa toimiva partiojärjestö.
Kaprolaktoni

**Kaprolaktoni** (C6H10O2) on rengasrakenteisiin estereihin eli laktoneihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä tai muiden orgaanisten yhdisteiden valmistukseen.

## Ominaisuudet
Kaprolaktoni on huoneenlämpötilassa väritöntä nestettä. Yhdiste sekoittuu veteen ja liukenee moniin orgaanisiin liuottimiin kuten etanoliin, dietyylieetteriin ja asetoniin.

## Valmistus ja käyttö
Kaprolaktonia valmistetaan sykloheksanonista Baeyer–Villiger-reaktiolla käyttäen hapettimena peretikkahappoa. Sivutuotteena prosessissa muodostuu etikkahappoa, josta kaprolaktoni erotetaan tislaamalla. Kaprolaktonia voidaan valmistaa myös 1,6-heksaanidiolista.
:

Kaprolaktonia käytettiin aikaisemmin erityisesti kaprolaktaamin valmistamiseen. Kaprolaktoni reagoi ammoniakin kanssa siirtymämetallikatalyyttien läsnä ollessa 350–425&nbsp;°C:n lämpötilassa korotetussa paineessa. Muita kaprolaktonista syntetisoitavia yhdisteitä ovat muun muassa silastatiini ja syklopentaanikarboksyylihappo. Kaprolaktonista voidaan valmistaa polyestereitä kuten polykaprolaktonia renkaanavautumispolymeroinnilla.

## Lähteet
Luettelo veto-oikeuden käytöstä Yhdistyneiden kansakuntien turvallisuusneuvostossa

Tämä on **luettelo [[Veto-oikeus|veto-oikeuden]] käytöstä [[Yhdistyneiden kansakuntien turvallisuusneuvosto]]ssa.** Veto-oikeus turvallisuusneuvostossa kuuluu turvallisuusneuvoston viidelle pysyvälle jäsenvaltiolle. Pysyviä ovat Yhdysvallat, Kiina, Ranska, Britannia ja Venäjä. Kymmenellä vaihtuvalla jäsenellä ei ole veto-oikeutta.

Neuvostoliitto käytti ensimmäisenä pysyvänä jäsenvaltiona turvallisuusneuvostossa veto-oikeutta 16. helmikuuta 1946. 

## Luettelo veto-oikeuden käytöstä vuosittain

## Lähteet
Nokia Lumia 530

**Nokia Lumia 530 **on Microsoft Mobilen heinäkuussa 2014 julkaisema edullinen älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana.

Näyttö:
* TFT

## Lähteet
Kutenain kieli

**Kutenai** on kutenai-intiaanien puhuma uhanalainen isolaattikieli. Sitä puhuu äidinkielenä enää noin 100 ihmistä Kanadassa Brittiläisen Kolumbian kaakkoisosassa. Kaikki äidinkieliset puhujat ovat yli 50-vuotiaita ja kieli on elvyttämisyrityksistä huolimatta korvautumassa englannilla. 

## Lähteet
Ouro Guiré

**Ouro Guiré** on maalaiskunta Moptin alueen Ténenkoun piirissä Malissa. Sen keskuskylä Koubi sijaitsee Nigerjoen sivuhaaran Diakan varrella kymmenen kilometriä Ténenkousta kaakkoon. Kunnassa on 9&nbsp;300 asukasta (vuonna 2009).

Ouro Guirén kunta rajoittuu etelässä Ténenkoun piirin Diakan, lännessä Ténenkoun ja Sougoulbén sekä pohjoisessa Ouro Ardon, koillisessa Moptin piirin Salsalbén ja idässä Djennén piirin Togué Morarin kuntiin. Seutu kuuluu Sahelin vyöhykkeeseen.

Kuntaan kuuluu 15 kylää. Asukkaat ovat fulbeja, heidän entisiä orjiaan rimaibeja sekä bozoja.

Seudun pääelinkeinot ovat maanviljely, karjanhoito ja kalastus. Tärkein viljelykasvi on riisi. Kotieläimiä ovat naudat, lampaat, vuohet ja aasit.

Kunnan liikenneyhteydet ovat huonot. Tulva-aikaan liikenne tapahtuu vesiteitse. Palveluihin kuuluu kaksi alakoulua ja terveysasema.

## Lähteet
Gospel Helsinki

**Gospel Helsinki** on nuorten ja aikuisten (n. 20–50-vuotiaiden) kuoro, joka esittää ilosanomaa pursuavaa perinteistä afroamerikkalaista gospelia, mutta myös genrerajat ylittävää suomalaista gospelmusiikkia. Kuorossa on tällä hetkellä noin 60 laulajaa, jotka on jaettu äänialoittain bassoihin, tenoreihin, alttoihin tai sopraanoihin. Kuoro esiintyy pääsääntöisesti Meilahden kirkossa Helsingissä, mutta tekee myös aktiivisesti esiintymismatkoja eri puolille Suomea ja jopa ulkomaille.

Lokakuussa 2014 Gospel Helsinki julkaisi ensimmäisen levynsä *Unspeakable Joy*. Gospel Helsinki järjestää kaksi kertaa vuodessa Gospelworkshopeja, joiden yhteydessä on yleensä myös koelaulu, jota kautta kuoroon on mahdollista pyrkiä. Kuoron suojelija on Helsingin piispa *Irja Askola*.

## Historia
Kuoron perusti musiikin maisteri Nina Pakkanen vuonna 2000.  Palattuaan Saksasta hän halusi perustaa gospelkuoron, jossa resonoi keskieurooppalainen laulun ilo ja genrerajoja rikkova kokeilevuus. Syntyi *MeiJoy*, jonka nimi yhdisti  kuoron kotipaikan Meilahden ja musiikin riemun (Joy = Ilo). Kuorossa lauloi aluksi kymmenkunta nuorta, joista osa on yhä tänäkin päivänä mukana toiminnassa. Vuonna 2012 kuoro vaihtoi nimensä *Gospel Helsingiksi*, joka oli helpommin kuulijakunnan löydettävissä ja vastasi paremmin kuoron olemusta.

## Levy

Gospel Helsinki julkaisi ensilevynsä *Unspeakable Joy* lokakuussa 2014. Nykygospelia sisältävä levy on täynnä ilon sanomaa, mukaansa tempaavaa rytmiä ja koskettavia hetkiä. Kuoron lisäksi levyllä esiintyy jazzlegenda *[[Joonatan Rautio]]* ja lyömäsoittaja *Sami Koskela*. Solistina esiintyvät *[[Päivi Kantola]], Johanna Andelin* ja *Ilkka Koski*. Levy tarjoaa 11 kappaletta musiikkia, jota Suomessa ei juuri ole aiemmin levytetty, esimerkiksi *Kirk Franklinin, Clarence Eggletonin* ja *Cynthia Nunnin* musiikkia. Levy sai nimensä *Daniel ’Bishop’ Thomasin Let Me Say So* -kappaleesta, jossa kiteytyvät levyn sanoma ja gospelmusiikin ydin: Tahdon kertoa kaikille, että Herra on pelastanut minut!

## Lähteet
*http://www.gospelhelsinki.fi/
*http://uskotoivorakkaus.fi/gospelhelsinki 
*https://www.facebook.com/gospelhelsinki
*https://www.kirkkojakaupunki.fi/-/rytmia-agricolassa
Sougoulbé

**Sougoulbé** on maalaiskunta Moptin alueen Ténenkoun piirissä Malissa. Sen keskuskylä Kora sijaitsee Nigerjoen tulva-alueella kymmenen kilometriä Ténenkousta pohjoiseen. Kunnassa on 9&nbsp;100 asukasta (vuonna 2009).

Sougoulbén kunta rajoittuu pohjoisessa Ténenkoun piirin Diondiorin, idässä Ouro Ardon, Ouro Guirén ja Ténenkoun, etelässä Diakan ja lännessä Karérin kuntiin. Seutu kuuluu Sahelin vyöhykkeeseen.

Kuntaan kuuluu 17 kylää ja kolme pikkukylää. Asukkaat ovat etupäässä fulbeja, heidän entisiä orjiaan rimaibeja sekä bozoja.

Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Palveluihin kuuluu kaksi alakoulua, koulutus- ja kehittämiskeskus (CED) sekä terveysasema.

## Lähteet
Hovikaktukset

**Hovikaktukset** (*Disocactus*) on kaktuskasvisuku, johon monet niin sanotut lehtikaktukset kuuluvat. Niitä pidetään huonekasveina kookkaiden ja usein värikkäiden, päivällä auki olevien kukkiensa ja lehtimäisen ulkonäön vuoksi. Kukasta johtuu niiden tieteellinen sukunimikin, jonka alkuosa on kreikankielen dis 'kahdesti'; se viittaa kahteen kehälehtikiehkuraan.

## Tuntomerkit
Hovikaktukset ovat pensasmaisia puiden oksilla kasvavia päällyskasveja (epifyyttejä) tai kivien päällä kasvavia litofyyttejä. Niiden varret ovat uurteisia, litistyneitä tai lehtimäisiä. Litteätkin varret voivat olla tyveltään liereitä. Piikit ovat sukasmaisia tai puuttuvat.

Hovikaktusten suppilomaiset tai putkimaiset kukat sijaitsevat tavallisesti yksittäin. Toisinaan ne ovat vastakohtaisia (tsygomorfisia). Kehälehtien väri vaihtelee eri lajeilla ja on punainen, vaaleanpunainen, oranssinvärinen, kalpeankeltainen tai valkoinen. Hetiö on kaksikiehkurainen, ja ulompi kiehkura muodostaa toisinaan selvän nielukiehkuran. Hedelmä on marjamainen ja melkein paljaspintainen, siinä on vain muutamia pieniä suomuja.

## Levinneisyys
Hovikaktusten levinneisyys keskittyy Keski-Amerikkaan. Joitakin lajeja kasvaa Karibian alueella ja Etelä-Amerikan pohjoisosissa.

## Elinympäristö
Hovikaktukset ovat sademetsäkasveja.

## Lajit
Hovikaktusten lajimäärä on (tässä) 16. Ne ryhmitellään viideksi alasuvuksi: *Ackermannia*, *Aporocactus*, *Disocactus*, *Nopalxochia* ja *Wittia*.

**Disocactus ackermannii* – hurmehovikaktus
**Disocactus amazonicus*
**Disocactus aurantiacus*
**Disocactus biformis*
**Disocactus cinnabarinus*
**Disocactus eichlamii*
**Disocactus flagelliformis* (syn. *Aporocactus flagelliformis*) – käärmekaktus
**Disocactus kimnachii*
**Disocactus macdougallii*
**Disocactus macranthus*
**Disocactus martianus*
**Disocactus nelsonii*
**Disocactus phyllanthoides* – neidonhovikaktus
**Disocactus quezaltecus*
**Disocactus schrankii*
**Disocactus speciosus* – aurinkokaktus

Viljelyssä on tuotettu lukuisia lajien välisiä risteymiä.

## Lähteet
* Anderson 2001: The Cactus Family. - Timber Press. Portland, Oregon. .
* Finto: Kassu – Kasvien suomenkieliset nimet: ''Disocactus''.

### Viitteet

## Aiheesta muualla
Aidan (kuningas)

**Aidan**, joka tunnettiin myös nimellä **Aedan** (k. noin 608), oli Dalriadan kuningas. Hän oli kuningas Gabranin poika. Pyhä Columba kruunasi Aidanin Ionassa. Aidan halusi pitää Skotlannin Dalriadan riippumattomana kuningaskunnan Irlannin puoleisesta osasta. Hän joutui hallituskaudellaan sotaan eteläisten naapuriensa kanssa ja johti sotajoukon Northumbrian kuningasta Aethelfrithiä vastaan. Aidan kärsi kuitenkin tappion Degsastanissa tai Liddesdalessa.

## Lähteet
Harley Granville-Barker

**Harley Granville-Barker** (taiteilijanimi *Granville Barker*, 25. marraskuuta 1877 Lontoo – 31. elokuuta 1946 Pariisi) oli englantilainen näyttelijä, teatteriohjaaja ja -tuottaja, kriitikko ja näytelmäkirjailija. Häntä pidetään merkittävänä brittiläisen teatterin uudistajana 1900-luvun alussa.

Barker debytoi teatterinäyttämöllä 13-vuotiaana. Vuonna 1899 hän näytteli pääosan teoksessa *Richard II*, ohjaajana Elizabethan Stage Societyn perustaja William Poel. Barker liittyi Poelin teatteriseurueeseen ja solmi yhteyksiä muun muassa George Bernard Shaw’hon ja William Archeriin. Barkerin esikoisnäytelmä *The Marrying of Ann Leete* kantaesitettiin vuonna 1900.

Menestyksekkään Stage Society -kauden jälkeen Barker ja J. E. Vedrenne vuokrasivat käyttöönsä Lontoon Royal Court -teatterin, jota Barker johti kolme näytäntökautta ja toi näyttämölle muun muassa Shaw’ta, Henrik Ibseniä ja Maurice Maeterlinckiä. Barkerin produktioiden ja usein myös hänen tekemiensä pääroolien myötä Shaw’n maine johtavana näytelmäkirjailijana vahvistui.

1910-luvulla Barker tuli tunnetuksi William Shakespearen näytelmäproduktioistaan Lontoon Savoy-teatterissa. Niissä käytettiin vain viitteellistä lavastusta ja vuorosanat lausuttiin nopeasti ja aiempaa vähemmän juhlavasti, ettei teosten kesto kasvaisi liian pitkäksi. Hän käytti näyttämönä usein myös ensimmäisiä penkkirivejä, mikä lähensi yleisöä ja esittäjiä ja toi Barkerin mielestä näin Shakespearen hengen paremmin esiin.

Näytelmäkirjailijana Barker teki muotokokeiluja ja osoittautui lahjakkaaksi ideoijaksi ja dialogin kirjoittajaksi. Hänen tunnetuimmat näytelmänsä ovat *The Voysey Inheritance* (1905, myöhemmin myös David Mametin sovituksena), *Waste* (1907,  kantaesitetty uudistettuna vasta 1936) ja *The Madras House* (1909). Hänen vuonna 1916 kirjoittamansa *Farewell to the Theatre * sai maailman kantaesityksensä vasta 2011 Rose Theatressa Kingston upon Thamesissä, pääroolissa Jane Asher.

Uransa loppuvaiheessa Barker asui Pariisissa jossa kirjoitti teatterikritiikkejä, käänsi espanjalaista näytelmäkirjallisuutta ja toimi Pariisin British Instituten johtajana 1937–1989.

Barker oli 1906–1918 naimisissa näyttelijä Lillah McCarthyn kanssa ja sitten amerikkalaisen kirjailijan Helen Manchester Gatesin kanssa.

## Lähteet

## Kirjallisuutta
* Salmon, Eric (toim.): *Granville Barker and His Correspondents: A Selection of Letters by Him and to Him.* Wayne State University Press, 1986, 
* Kennedy, Dennis: *Plays by Harley Granville Barker: The Marrying of Ann Leete, The Voysey Inheritance, Waste.* Cambridge University Press, 2009, 
## Aiheesta muualla
*
*Granville-Barkerista sivustolla The Golden Age of British Theatre 
*Granville-Bakerin tekstejä Gutenberg-projektin sivustolla
Venturi Racing

**Venturi Formula E Team** on monacolainen Formula E -talli, joka kilpaili sarjassa ensimmäistä kertaa sarjan debyyttikaudella 2014. Tallin perustajiin lukeutuu muun muassa näyttelijä Leonardo DiCaprio.  Venturi pitää hallussaan tällä hetkellä sähköautojen nopeuden maailmanennätystä (495 km/h).

## Historia
Tallin kuljettajina toimi kaudella 2014–2015 saksalainen Nick Heidfeld sekä ranskalainen Stéphane Sarrazin. Heidfeld kilpaili numerolla 23 ja Sarrazin numerolla 4. Kaudella 2015–2016 Sarrazin jatkoi tallissa ja sai uudeksi tallikaverikseen entisen F1-maailmanmestarin Jacques Villeneuven. Muutaman kilpailun jälkeen Villeneuve kuitenkin korvattiin Mike Conwayllä.

Kaudella 2016–17 Sarrazin jatkaa tallissa. Tallin toisena kuljettajana ajaa Maro Engel.

## Tulokset

### Saavutukset

## Lähteet

## Aiheesta muualla
*Venturi GP Facebookissa
Cleverbot

**Cleverbot** on web-sovellus, joka tekoälyä hyödyntäen keskustelee ihmisten kanssa. Ohjelman kehitti brittiläinen tekoälytutkija Rollo Carpenter. Ohjelma julkaistiin vuonna 1997.

Ohjelmassa ideana on keskustella Cleverbotille. Kun ohjelmalle sanoo jotain, se vastaa joko käyttäjän kysymykseen tai itse kysyy jotain. Cleverbot osaa myös tervehtiä käyttäjää takaisin.

Cleverbot on yksi menestyneimpiä tietokoneohjelmia Turingin testissä. Vuonna 2011 Intiassa järjestetyssä kokeessa ohjelman kanssa käydyn neliminuuttisen keskustelun jälkeen 59,3 prosenttia sitä seuranneista luuli keskustelun tapahtuneen ihmisen kanssa.

## Lähteet
Nuori viha (elokuva)

**Nuori viha** (*Look Back in Anger*) on brittiläinen draamaelokuva vuodelta 1959, joka perustuu John Osbornen näytelmään *[[Nuori viha]]* vuodelta 1956. Elokuvan ohjasi näytelmän sekä Lontooseen että Broadwaylle ohjannut Tony Richardson. Sekä näytelmää että elokuvaa pidetään *[[tiskipöytärealismi]]ksi* kutsutun tyylisuunnan aloittajina, jonka tekijöitä kutsuttiin usein nimellä nuoret vihaiset miehet.

Elokuvan tarina on 1950-luvun ahtaaseen brittiyksiöön sijoittuva kolmiodraama, jonka osapuolia näyttelevät Richard Burton, Claire Bloom ja Mary Ure, joka oli esittänyt rooliaan jo Lontoon ja New Yorkin teatteriproduktioissa.

## Juoni
Kouluja käynyt mutta silti työmiehen töitä tekevä Jimmy Porter asuu pienessä yksiössä vaimonsa ja liikekumppaninsa Cliffin kanssa. Jimmy solvaa heitä lakkaamatta, ja puhe keskeytyy vain silloin kun jompi kumpi saa sanotuksi jotain vastaan tai kun Jimmy ja Alison välillä osoittavat toisilleen rakkautta. Heidän luokseen tulee asumaan myös näyttelijä Helena Charles, joka vierailee läheisessä teatterissa. Helena alkaa vastustaa Jimmyn solvauksia ja saa Jimmyn ja Alisonin riitoihin keskenään niin, että Alison päättää muuttaa pois. Helenasta tulee nyt Jimmyn rakastajatar, joka kuitenkin väsyy Jimmyn sanalliseen hyväksikäyttöön pian. Kuukausien päästä Alison palaa väsyneenä, sairaana ja Jimmyn lapsen keskenmenossa menettäneenä. Helena häipyy tiehensä, ja Jimmyä ja Alisonia yhdistää enää vain seksuaalinen tarve.

## Vastaanotto
Elokuva sai neljä Bafta-ehdokkuutta. Lisäksi Burton oli roolistaan ehdolla Golden Globe -voittajaksi. Yhdysvalloissa National Board of Review palkitsi *Nuoren vihan* vuoden parhaana ulkomaisena elokuvana.

Osbornen näytelmästä on tehty lisäksi televisioelokuva vuonna 1980 (*[[Nuori viha (vuoden 1980 elokuva)|Nuori viha]]*, ohjaus Lindsay Anderson) sekä videolle kuvattu televisionäytelmä vuonna 1959.

*[[The New York Times]]in* kriitikot valitsivat *Nuoren vihan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
FS Cassard (1866)

**Cassard** oli Ranskan laivaston vuonna 1866 vesillelaskettu 1. luokan aviso, joka myöhemmin luokiteltiin korvetiksi nimellä *Desaix*.

## Valmistus
Alus tilattiin Le Havresta Chantiers et Ateliers Augustin Normandilta. Tilatun aluksen nimeksi vahvistettiin 3. joulukuuta 1861 *Cassard*. Köli laskettiin 1. tammikuuta 1862. Alus laskettiin vesille 20. helmikuuta 1866. Se muutettiin jahdiksi uudelleen nimettynä *Jérôme Napoléoniksi* 16. elokuuta. Samalla nimi *Cassard* siirrettiin aiemmin valmistetulle *Jérôme Napoléonille*. Alus otettiin palvelukseen 1. syyskuuta.

## Palvelus
Aluksella tehtiin 1867-1868 tutkimusmatka Jäämerelle. Se oli 19. syyskuuta 1870 Cherbourgissa.

Alus luokiteltiin korvetiksi 19. syyskuuta, jolloin se sai uuden nimen *Desaix*. Alus liitettiin samalla Välimeren laivueeseen. Se oli 8. lokakuuta 1872-15. elokuuta 1873 Lähi-idän asemalla. Alus poistettiin laivastoluettelosta 18. elokuuta 1894.

## Lähteet
*

### Viitteet
Keltajäkälät (lahko)

**Keltajäkälät** (Teloschistales) on enimmäkseen jäkälämuotoisten sienten lahko, joka kuuluu luokkaan Lecanoromycetes kotelosienten kaaressa. Erään 2008 tehdyn arvion mukaan lahkossa on 5 heimoa, 66 sukua ja 1954 lajia.

## Heimoja
* Letrouitiaceae
* Megalosporaceae
* Teloschistaceae

## Lähteet

## Aiheesta muualla
* Laji.fi: Teloschistales
* UniProt: Taxonomy - Teloschistales
Rimaibet

**Rimaibet** ovat fulbeihin kuuluva etninen ryhmä Länsi-Afrikassa. He ovat fulbejen entisiä orjia, joiden tehtävänä oli harjoittaa maanviljelyä vapaiden ja ”jalosukuisten” fulbejen keskittyessä karjanhoitoon. Ryhmien väliset erot ovat sittemmin tasoittuneet, mutta he eivät edelleenkään mene naimisiin keskenään.

Rimaibeja asuu varsinkin entisen Macinan fulbevaltion alueella Malissa sekä Burkina Fasossa. Samankaltaisia ryhmiä ovat wolosot mandelaisten kielten puhujien keskuudessa, haratinit maureilla sekä bellat tuaregien parissa.

## Lähteet
Saint-Augustin

**Saint-Augustin** tai **Saint Augustine** on usean paikan nimi:

*Saint Augustin, Madagaskar
*Saint-Augustin, Saguenay-Lac-Saint-Jean, Quebec, Kanada
*Saint-Augustin, Côte-Nord, Quebec, Kanada
*Saint-Augustin (entinen kunta), Laurentides, Quebec, Kanada
*Saint-Augustin, Charente-Maritime, Ranska
*Saint-Augustin, Corrèze, Ranska
*Saint-Augustin, Seine-et-Marne, Ranska 
*Saint Augustine, Trinidad ja Tobago
*St. Augustine, Florida, Yhdysvallat
*St. Augustine, Illinois, Yhdysvallat

## Muita
*Saint Augustinin kirkko, Pariisi
Luettelo elossa olevista suomalaisista entisistä ministereistä

Tämä on luettelo Suomen valtioneuvoston jäsenenä toimineista elossa olevista henkilöistä.
Kaikki Jäätteenmäen, Vanhasen I, Kiviniemen, Kataisen, Stubbin, Sipilän, Rinteen, Marinin ja Orpon hallitusten ministerit ovat elossa.

## Karjalaisen II hallitus (7/1970–10/1971)

## Auran II hallitus (10/1971–2/1972)

## Paasion II hallitus (2/1972–9/1972)

## Sorsan I hallitus (9/1972–6/1975)

## Liinamaan hallitus (6/1975–11/1975)

## Miettusen II hallitus (11/1975–9/1976)

## Miettusen III hallitus (9/1976–5/1977)

## Sorsan II hallitus (5/1977–5/1979)

## Koiviston II hallitus (5/1979–2/1982)

## Sorsan III hallitus (2/1982–5/1983)

## Sorsan IV hallitus (5/1983–4/1987)

## Holkerin hallitus (4/1987–4/1991)

## Ahon hallitus (4/1991–4/1995)

## Lipposen I hallitus (4/1995–4/1999)

## Lipposen II hallitus (4/1999–4/2003)

## Jäätteenmäen hallitus (4/2003–6/2003)

## Vanhasen I hallitus (6/2003–4/2007)

## Vanhasen II hallitus (4/2007–6/2010)

## Kiviniemen hallitus (6/2010–6/2011)

## Kataisen hallitus (6/2011–6/2014)

## Stubbin hallitus (6/2014–5/2015)

## Sipilän hallitus (5/2015–6/2019)

## Rinteen hallitus (6/2019–12/2019)

## Marinin hallitus (12/2019–6/2023)

## Orpon hallitus (6/2023–)

## Aiheesta muualla
*
Echinomastus

**Echinomastus** on kaktuskasvisuku, jonka tieteellinen nimi on koostettu kreikankielisistä sanoista ekhinos ’siili’ ja mastos ’rinta’. Sen seitsemän lajia ovat pieniä, pallomaisia kaktuksia, joilla on selvät piikikkäät nystyt. Kukat ovat purppuraisia, vaaleanpunertavia tai valkoisia, ja suomuiset hedelmät avautuvat tyveltään.

## Tuntomerkit

*Echinomastus*-kaktukset ovat yksivartisia, pallomaisia tai lyhyelti lieriömäisiä. Varsi on matalauurteinen, uurteet spiraalimaisia. Varressa on selvästi erottuvia nystyjä, joiden yläpinnalle kääpiöversot eli areolit muodostavat uurteen, jossa on usein mesirauhasia. Areoleissa on aina piikkejä, joskin keskipiikit voivat puuttua; säteittäispiikit ovat tavallisesti neulamaisia ja usein toisiinsa kietoutuneita. Kukat sijaitsevat varren kärjessä nystyjen päissä ja ovat avoinna päiväaikaan. Kooltaan ne ovat keskikokoisia, väriltään valkoisia, vaaleanpunaisia, magentanpunaisia tai purppuranpunaisia. Kukan tyvimalja on lyhyt tai puuttuu, ja vartalon tyvellä on suomuja. Hedelmä on pitkänomainen, suomuinen ja kypsänä kuiva, ja se avautuu tyvestään rei'ällä. Siemenet ovat soikeita tai munuaisenmuotoisia, mustia ja pinnaltaan nystyisiä.

## Levinneisyys
Suvun lajit kasvavat Yhdysvaltojen lounaisosissa ja Pohjois-Meksikossa.

## Lajit
* *Echinomastus erectocentrus* (syn. *Sclerocactus erectocentrus*) – punakynsikaktus
* *Echinomastus gautii*
* *Echinomastus intertextus*
* *Echinomastus johnsonii*
* *Echinomastus mariposensis* (syn. *Sclerocactus mariposensis*) – meksikonkynsikaktus
* *Echinomastus unguispinus*
* *Echinomastus warnockii*

## Lähteet
* Anderson E. F. 2001: The Cactus Family. – Timber Press. Portland, Oregon. .
* Finto, Kassu – Kasvien suomenkieliset nimet: ''Sclerocactus''.

### Viitteet
BEP-periaate

**BEP-periaate** (lyh. sanoista Best Environmental Practice) on ympäristöoikeudellinen vaatimus käyttää *ympäristön kannalta parasta käytäntöä*. Kansainvälisesti tunnustettu periaate liittyy teknologian valitsemiseen teollisuudessa. Monissa valtioissa periaatteesta on säädetty laissa, esimerkiksi Suomen ympäristönsuojelulain 20 § (527/2014).

BEP-periaatteen mukaan esim. työmenetelmien ja raaka-aineitten valinnassa on huomioitava tarkoituksenmukaisuus ja kustannustehokkuus ympäristön pilaantumisen ehkäisemiseksi. Periaate koskee erityisesti hajapäästöjä aiheuttavien toimintojen sääntelyä. Huomioon otetaan valittujen toimien yhdistelmä.

## Katso myös
*Paras käytettävissä oleva tekniikka

## Lähteet
*Ekroos et al: Ympäristönsuojelun pääpiirteet, 2010. Helsinki 

## Aiheesta muualla
* Ospar-kokous 1992 pdf s. 29.
Britannian siirtomaavirasto

**Britannian siirtomaavirasto** (*Colonial Office*) oli Yhdistyneen kuningaskunnan ministeriö, joka vastasi Brittiläisen imperiumin siirtokuntien hallinnoimisesta siirtomaista ja merentakaisista alueista vastaavan ministerin (Secretary of State for the Colonies) alaisuudessa.
Maljajäkälät

**Maljajäkälät** (Lecanorales) on enimmäkseen jäkälämuotoisten sienten lahko, joka kuuluu luokkaan *[[Lecanoromycetes]]* kotelosienten kaaressa.
Lahko sisältää 26 heimoa, 269 sukua ja 5695 lajia.

## Heimoja
* Aphanopsidaceae
* Biatorellaceae
* Brigantiaceae
* Nuppijäkälät Caliciaceae
* Calycidiaceae
* Torvijäkälät Cladoniaceae
* Crocyniaceae
* Dactylosporaceae
* Ectolechiaceae
* Gypsoplacaceae
* Haematommataceae
* Helocarpaceae
* Kiventierat Hymeneliaceae
* Kehräjäkälät Lecanoraceae
* Nystyjäkälät Lecideaceae
* Megalariaceae
* Miltideaceae
* Mycoblastaceae
* Karpeet Parmeliaceae
* Laakajäkälät Physciaceae
* Pilocarpaceae
* Psoraceae
* Ramiaceae
* Sphaerophoraceae
* Tinajäkälät Stereocaulaceae
* Tephromelataceae
* Vezdaeaceae

## Lähteet

## Aiheesta muualla
* Laji.fi: Lecanorales
* UniProt: Taxonomy - Lecanorales 
* Global Biodiversity Information Facility (GBIF): Lecanorales
Kolmitäplätilapia

**Kolmitäplätilapia** (*Oreochromis andersonii*) on tilapioihin kuuluva kirjoahven, jota tavataan eteläisen Afrikan joissa. Laji kasvaa maksimissaan 61 senttimetriä pitkäksi ja 4,7 kilogramman painoiseksi. Laji luokitellaan vaarantuneeksi.

## Ulkonäkö ja koko
Sukukypsyyden kolmitäplätilapia saavuttaa 12–15 senttimetriä pitkänä, ja lajin maksimipituus on 61 senttimetriä ja maksimipaino 4,7 kilogrammaa. Sekä koiraalla että naaralla on lisääntymiskauden ulkopuolella 3 tai 4 selvää täplää keskivartalossa ja punaiset reunat selkä- ja peräevässä. Lisääntymisaikana koiraiden evien punaiset reunat ovat leveämmät ja kirkkaammat. Lisäksi koiraan päässä, selässä ja kyltissä erottuu kimalteleva ruskean sinipunerva.

## Levinneisyys ja elinympäristö
Kolmitäplätilapia elää Sambesin yläjuoksulla sekä Kafue-, Okavango- ja Cunenejoissa. Se on melko yleinen sekä Sambesissa että Okavangossa.

Aikusia yksilöitä tavataan pääasiassa syvemmissä lammissa ja jokien pääuomissa. Poikasia tavataan sen sijaan useamassa elinympäristöissä, kuten tulvatasankojen laguuneissa, suurissa avoimissa soissa sekä harvoin jokien pienemmissä sivujoissa.

Kolmitäplätilapian yksilömäärä on laskussa, ja Kansainvälinen luonnonsuojeluliitto luokittelee sen vaarantuneeksi. Suurimman uhan sille asettaa mahdollinen niilintilapian leviäminen, joka on aiheuttanut jo muutamian muiden tilapialajien sukupuuton.

## Lähteet
Woodstock (täsmennyssivu)

**Woodstock** tarkoittaa useimmiten vuoden 1969 suurta Woodstockin musiikki-festivaalia. Sanan muita merkityksiä:

## Paikkoja
*Woodstock, Englanti
*Woodstock, New Brunswick, Kanada
*Woodstock, Newfoundland ja Labrador, Kanada
*Woodstock, Ontario, Kanada
*Woodstock, Alabama, Yhdysvallat 
*Woodstock, Connecticut, Yhdysvallat
*Woodstock, Georgia, Yhdysvallat
*Woodstock, Illinois, Yhdysvallat
*Woodstock, Maine, Yhdysvallat
*Woodstock, Minnesota, Yhdysvallat
*Woodstock, New Hampshire, Yhdysvallat
*Woodstock, New York, Yhdysvallat
*Woodstock, Ohio, Yhdysvallat
*Woodstock, Vermont, Yhdysvallat
*Woodstock, Virginia, Yhdysvallat

## Muita
*Edmund Woodstock, Kentin jaarli (1301–1330), Englannin kuningas Edvard I:n nuorempi poika
*Thomas Woodstock, Gloucesterin herttua (1355–1397), Englannin kuningas Edvard III:n nuorin poika
*Woodstockin taistelu, taistelu Yhdysvaltain sisällissodassa vuonna 1864
**[[Kuninkaan mies]]* (), Walter Scottin romaani vuodelta 1826
**[[Woodstock – 3 päivää rauhaa, rakkautta, musiikkia]]* (), vuonna 1970 tehty yhdysvaltalainen dokumenttielokuva
**[[Woodstock (albumi)|Woodstock]]*, postuumisti julkaistu Jimi Hendrixin albumi
*Kaustinen (), hahmo *Tenavat*-sarjakuvassa
Antti Huuskonen

**Antti (Antero) Huuskonen** (5. helmikuuta 1855 Viitasaari – 23. kesäkuuta 1895 Mikkeli) oli suomalainen kansakoulunopettaja ja oppikirjantekijä.

Huuskosen isä oli maanviljelijä Matti Huuskonen. Hän valmistui opettajaksi Jyväskylän opettajaseminaarista 1877. Huuskonen toimi opettajana Tuusniemellä 1877–1886.

Huuskonen oli naimisissa Kristina Lovisa Miettisen kanssa.

## Teoksia
* *Kuva-aapinen eli lukukirja ensi opetuksen tarpeeksi kodille ja pikkukouluille*. O. B. Blomfelt, Mikkeli 1892, 2. lisätty ja korjattu painos 1897

## Lähteet
* Pohjoissavolaisen kaunokirjallisuuden bibliografia : Antti Huuskonen
Noin viikon uutiset

**Noin viikon uutiset** oli vuosina 2014–2017 Yle TV2:lla esitetty televisio-ohjelma, joka käsitteli ajankohtaisia uutisia huumorin ja satiirin keinoin. Jokaisessa jaksossa nähtiin myös vieras, jonka kanssa keskusteltiin pinnalla olevasta aiheesta. Ohjelmaa juonsi Jukka Lindström. Ohjelman alkuvuosina vakiovieraina esiintyivät myös koomikot Teemu Vesterinen ja Tommi Tuominen.

## Ohjelman teosta
Ohjelman juontaja ja käsikirjoittaja Jukka Lindströmin mukaan ohjelmaa alettiin ideoimaan alkuvuodesta 2014, kun tuottaja Juha Lahti kysyi Lindströmiltä, minkälaista ohjelmaa tämä tekisi, jos saisi siihen täysin vapaat kädet.

Image-lehden haastattelussa Lindström on kertonut, että huolella tehdyn käsikirjoituksen avulla on tarkoitus luoda illuusio siitä, että kaikki on improvisoitua. Jutussa Lindström myös toteaa, että hän ei ”usko satiirin voimaan tai yhteiskunnalliseen tehtävään, mutta ei pelkää myöskään suututtaa vallanpitäjiä”.

Ohjelmaa käsikirjoitettiin maanantaista keskiviikkoon. Torstai-iltana esitetty jakso nauhoitettiin Ylen studioilla Pasilassa torstai-iltapäivisin vaihtuvan studioyleisön edessä.

Ohjelman kesätauoilla vuosina 2016 ja 2017 Lindström teki Yle Areenassa julkaistua podcast-sarjaa *Noin viikon radio*.

Ohjelman viimeisessä jaksossa tekijätiimi kertoi ohjelman tekemisestä.

Osa ohjelman tekijätiimistä jatkoi keväällä 2018 alkaneessa *[[Noin viikon studio]]* -ohjelmassa.

## Vastaanotto
Ohjelma otettiin vastaan hyvin. *[[Keskisuomalainen|Keskisuomalaisen]]* kolumnissaan Heikki Kärki piti ohjelmaa viihdyttävänä sekä tiiviisti ja tarkkaan käsikirjoitettuna. *[[Helsingin Sanomat|Helsingin Sanomien]]* Toni Puurtisen mukaan ohjelma on oivaltava ja hauska. Toimittaja Veli-Pekka Lehtonen arvioi maaliskuussa 2017 Helsingin Sanomissa *Noin viikon uutisten* olevan ”nopein ja iloisin tv-show juuri nyt”. Erityisesti Lehtonen nostaa esiin käsikirjoituksessa ansiokkaasti käytettävän arkistomateriaalin ja pelottoman asenteen.

Seitsemännen kauden kahdeksannen jakson ensilähetys teki ohjelman katsojaennätyksen, kun sitä seurasi keskimäärin 325&nbsp;000 katsojaa torstaina 9. marraskuuta 2017. Elokuussa 2017 Yle ilmoitti Jukka Lindströmin jättävän ohjelman syksyn tuotantokauden jälkeen. Ohjelma jäi määrittelemättömälle tauolle marraskuussa 2017.

*Noin viikon uutiset* palkittiin parhaan komedia- ja sketsiohjelman Kultainen Venla -palkinnolla vuosina 2016 ja 2017.  Marraskuussa 2017 Raittiuden Ystävät palkitsi ohjelman ja juontaja Jukka Lindströmin Vuoden raittiusteko 2017 -tunnustuksella ”rohkeasta, ennakkoluulottomasta ja kriittisestä tavasta tarkastella suomalaista päihdekulttuuria ja alkoholiteollisuutta”. Ohjelma palkittiin myös Koura-palkinnolla 2015.

## Jaksot ja vieraat

## Lähteet

## Aiheesta muualla
* Ohjelman verkkosivut
Middlesexin piirikunta

**Middlesexin piirikunta** on viiden hallintoalueen nimi:

Yhdysvallat:
*Middlesexin piirikunta, Connecticut
*Middlesexin piirikunta, Massachusetts
*Middlesexin piirikunta, New Jersey
*Middlesexin piirikunta, Virginia

Kanada:
*Middlesexin piirikunta, piirikunta Ontariossa
Spark-Renault SRT 01E

**Spark-Renault SRT_01E** oli Formula E -sarjaan suunniteltu sähköauto kaudeksi 2014–15. Auto esiteltiin virallisesti Frankfurtin Motor Show’ssa 10. syyskuuta 2013. Auto on suunniteltu yhdessä Spark Racing Technologiesin, Williamsin, McLarenin, Dallaran ja Renault’n kanssa. Suunnittelusta on vastannut Frédéric Vasseur. Auto on läpikäynyt myös FIAn törmäystestin, jonka myös Formula 1 -autot käyvät läpi.

Renkaat toimittaa autoille ranskalainen rengasvalmistaja Michelin. Renkaat on suunniteltu siten, että niillä voi ajaa kilpaa sekä kuivalla että märällä säällä. Autoissa on Dallaran valmistama hiilikuiturunko ja Hewlandin vaihdelaatikko. Sähkömoottorit toimittaa McLaren. Akustosta vastaa Williams. Formula E:n sähkömoottorin teho on noin 200 kilowattia, joka vastaa 270 hevosvoimaa. Auton huippunopeudeksi on mitattu 250 kilometriä tunnissa. Sarjan ensikaudella kaikki tallit käyttivät kyseisiä autoja.

Tunnin mittaisissa kisoissa kuljettajilla oli käytössään kaksi autoa, joita vaihdettiin kilpailun aikana.

Autoa testasi ensimmäisen kerran 21. marraskuuta 2013 Lucas di Grassi La Ferté Gaucherin radalla. Di Grassi toimi alussa myös auton kehittäjänä ja testikuljettajana.

Auton korvasi toisen sukupolven Formula E -auto Spark SRT05e.

## Lähteet

## Aiheesta muualla

* Virallinen Formula E-sarjan kotisivu
Middlesex (täsmennyssivu)

**Middlesex** voi tarkoittaa:

*Middlesex, entinen kreivikunta Englannissa
*Middlesex, maakunta Jamaikassa
*Middlesex, kunta Yhdysvaltojen New Jerseyssä
*Middlesex, kaupunki Yhdysvaltojen New Yorkissa
*Middlesex, kunta Yhdysvaltojen Pennsylvaniassa
*Middlesex, kunta Yhdysvaltojen Pennsylvaniassa
*Middlesex, pikkukaupunki Yhdysvaltojen Pohjois-Carolinassa
*Middlesex, kaupunki Yhdysvaltojen Vermontissa
*Middlesex Centre, kunta Kanadassa Londonin metropolialueella

## Katso myös
*Middlesexin piirikunta, viiden piirikunnan nimi
**Middlesex*, Jeffrey Eugenidesin romaani vuodelta 2002.